rejauldu/bengali-wikipedia huggingface dataset:
"রোমের প্রবেশদ্বারে মশীহ" হল ইহুদি ঐতিহ্যের একটি গল্প, মাশাল অথবা নীতিকথা যা ব্যাবিলনীয় তালমুদের সানহেদ্রিন ৯৮এ-তে পাওয়া যায়।  সারসংক্ষেপ রাব্বাই ইহোশুয়া বেন লেভি (যিনি তৃতীয় শতাব্দীর প্রথম অর্ধশত সময়ের মানুষ ছিলেন), রাব্বাই রাব্বি শিমন বার যোহইয়ের কবরের নিকটে ধ্যান করার সময় নবী ইলিয়াহুর দেখা পান। "কখন তিনি (মশীহ) আসবেন?" ইহোশুয়া জিজ্ঞেস করলেন। "তাকে জিজ্ঞেস করো", নবী জবাবে বললেন। "মশীহ রোমের প্রবেশদ্বারে রয়েছেন, অসুস্থ এবং হতভাগ্য, দরিদ্রদের মাঝে বসে আছেন। তাদের মত, তিনি তার তার ক্ষতের বাঁধন পরিবর্তন করেন, কিন্তু সাথে সেই ক্ষতটাও বদলে যায় সেই মুহূর্তে।"  তারপর ইহোশুয়া রোমে যান এবং মশীহের সাথে দেখা হওয়ার পর তাকে সালাম দেন, জিজ্ঞেস করেন "আপনার উপর শান্তি বর্ষিত হোক গুরু ও শিক্ষক" এবং মশীহ জবাব দিলেন "তোমার উপরেও শান্তি বর্ষিত হয়, হে লেভীর সন্তান।" ইহোশুয়া তারপর জিজ্ঞেস করলেন "কখন আপনি আসবেন?" এবং তাকে বলা হলো "আজকেই!"। ইহোশুয়া ইলিয়াহুর নিকট ফিরে গেলেন এবং তাকে জিজ্ঞেস করা হল মশীহ কি বলেছেন। 'হে লেভীর সন্তান, আপনার উপর শান্তি বর্ষিত হোক', ইহোশুয়া জবাব দিলেন, এবং ইলিয়াহু তাকে বললেন যে এর অর্থ হল তার এবং তার পিতার এই পৃথিবীতে আগমনের একটি স্থান রয়েছে। ইহোশুয়া তারপর তাকে বললে যে মশীহ তাকে সত্যি বলেননি, কারণ তিনি তাকে কথা দিয়েছিলেন যে তিনি আজকে আসবেন কিন্তু তিনি আসেননি। ইলিয়াহু ব্যাখ্যা করলেন "তিনি তোমাকে এই কথাই বলেছেন, আজ-কে, যদি তোমরা তার কণ্ঠস্বর শুনতে পাও", গীতসংহিতা ৯৫:৭ এর একটি সূত্র, যা তার আগমনের শর্ত পূরণ করার উপর নির্ভরশীল।Babylonian Talmud: Tractate Sanhedrin Folio 98aSchwartz, Howard, Caren Loebel-Fried, & Elliot K. Ginsburg. Tree of Souls: The Mythology of Judaism Oxford University Press US, 2004 ,  ; p. 492Bruce, Frederick Fyvie. The Epistle to the Hebrews. Wm. B. Eerdmans Publishing, 1990; ,  ;p. 99  গ্রহণযোগ্যতা মধ্যযুগীয় ইহুদিরা এই গল্পটিকে সম্ভবত রোমান বিরোধী গল্প হিসেবে দেখেছিলেন, এবং রাসি 'রোম' শব্দটিকে কোন সত্যিকারের শহর হিসেবে নয় বরং রোমের ন্যায় দেখতে স্বর্গের একটি অংশ হিসেবে ব্যাখ্যা করেছেন। এই ব্যাখ্যা গল্পটিকে নিরপেক্ষ এবং আধ্যাত্মিক গল্পে পরিনত করে এবং স্বর্গে মশীহকে জীবিত নিয়ে যাওয়ার কিংবদন্তীর সাথে সংযুক্ত করে।  পরবর্তীতে, মাহারশা ব্যাপারটি নিয়ে আরো পড়ালেখা করে জানান রোমকে গল্পে 'দে রোমি' হিসেবে উল্লেখ করা নেই এবং একে 'দেরোমি' তথা 'দক্ষিণ' হিসেবে পাঠ করা উচিত যা স্বর্গেত দক্ষিণাঞ্চলে মশীহকে পাওয়া নির্দেশ করছে।  ১৬তম শতাব্দীর প্রথমদিকে কাব্বালীয় আব্রাহাম বেন এলাইজার হা-লেভি বলেন যে গালীল শহরে 'রোম' নামক একই নামের একটি ছোট শহর রয়েছে, এবং এর কিছু পরে মোশে আলশিচ গালীলের শহরটিকে এড়িয়ে মশীহকে স্বর্গে স্থাপন করেন। রোমান বিরোধী হিসাবে শনাক্ত করার উদ্বেগের ফলে তালমুদে 'রোম' এর অনুবাদ হিসেবে 'নগর', 'কারতা' করা হত।Berger, Abraham "Captivity at the Gate of Rome: the story of a Messianic Motif", Proceedings of the American Academy for Jewish Research, Vol. 44 (1977), pp. 1-17  উৎস মিদরাশ তানহুমা ৯:১ লেভিটিকাস রাব্বাহ ১৯ পেসিকতা ৩৬এ  তথ্যসূত্র  বিষয়শ্রেণী:ইহুদি পরকালবিদ্যা বিষয়শ্রেণী:ইহুদি মশীহবাদ বিষয়শ্রেণী:তালমুদ
শঙ্করপালি, সাকেরপাড়া, শক্করপাড়া, মুরালি, খুরমা, লাকদি মিঠাই বা শুধু মিঠাই হল একটি ভারতীয় মিষ্টি খাবার । এই শব্দটি ব্যুৎপত্তিগতভাবে ফার্সি শেখারপারেহ থেকে উদ্ভূত। শঙ্করপালি পশ্চিম ভারতে, বিশেষ করে উত্তর ভারতের উত্তর প্রদেশে জনপ্রিয়।  খুরমা বা লাকথো নামে পরিচিত এর উত্তর ভারতীয় রূপটি বিহার, ঝাড়খণ্ড এবং পূর্ব উত্তর প্রদেশের মতো রাজ্যেও জনপ্রিয়।  এটি ফিজি,  গায়ানা,  এবং ত্রিনিদাদ ও টোবাগো,  পাশাপাশি উত্তর আমেরিকা, যুক্তরাজ্য, অস্ট্রেলিয়া এবং নিউজিল্যান্ডের তাদের নিজ নিজ প্রবাসীদের মধ্যেও একটি জনপ্রিয় মিষ্টি। এটি ঐতিহ্যগতভাবে দীপাবলিতে একটি মিস্টি খাবার হিসাবে উপভোগ করা হয়। এটি কার্বোহাইড্রেট সমৃদ্ধ ও শক্তির উত্স। এটি কীভাবে তৈরি করা হয় তার উপর নির্ভর করে এটি মিষ্টি, টক বা মশলাদার হতে পারে।   উপাদান  শঙ্করপালি বা সাকেরপাড়া চিনি, ঘি, ময়দা এবং সুজি দিয়ে তৈরি করা হয়।   প্রস্তুতি  সমস্ত উপাদান দিয়ে একটি মাখা তৈরি করা হয় এবং সেটিকে রুটির আকারে বেলা হয়। তারপর হাতের সাহায্যে চারকোনা আকারের ছোট ছোট অংশে কাটা হয়, যা ঘি বা মাখনে গভীর ভাজা হয়।    এই রান্না প্রস্তুত করতে প্রথমে দুধ গরম করে গরম দুধে চিনি দ্রবীভূত করতে হয়। তারপর ঘি ও লবণ দিয়ে ভালো করে মেশাতে হয়। এই মিশ্রণটি আগুন থেকে সরিয়ে মিশ্রণে ময়দা এবং অল্প ভাজা রাভা যোগ করতে হয়। ময়দা মেখে এবং ২-৩ ঘন্টা রেখে দিতে হয়। এরপর চাপাতির আকারে ময়দা বেলতে হয় এবং বেলা রুটি থেকে চারকোনা আকৃতির শঙ্করপালি কেটে নিতে হয়। এরপর যতক্ষণ না শঙ্করপালি বাদামী রঙ ধারণ করে ততক্ষণ পর্যন্ত ঘি দিয়ে ভাজতে হয়।  থাম্ব|200x200পিক্সেল এটি ভারতের মহারাষ্ট্রীয়, গুজরাটি এবং কান্নাডিগা সম্প্রদায়ের মধ্যে একটি জনপ্রিয় জলখাবার এবং এটি দীর্ঘ সময় ধরে সংরক্ষণ করা যায়। এটি মিস্টির দোকানে ব্যাপকভাবে পাওয়া যায়। লোকেরা সাধারণত শঙ্করপালি কেনে এবং শুধুমাত্র দীপাবলির সময় বাড়িতে এটি তৈরি করে। এটি মহিলাদের জন্য একটি জীবিকার উতস। তারা সারা বছর এই মিস্টি বানায় এবং উতসবের সময় বাজারে বিক্রি করে।   নাম    গুজরাটি : শক্করপাড়া (શક્કરપારા)  মারাঠি : শঙ্করপালি (शंकरपाली)  কন্নড় : শঙ্করাপালি/শঙ্করাপোলি (ಶಂಕರಪಾಳಿ/ಶಂಕರಪೋಳಿ)  বাংলা : সাকেরপাড়া  হিন্দি-উর্দু : শাকারপাড়ে/খুরমা (শুক্র পারে/شکر پارے)/(खुरमा/खरमा)  নেপালি : খুরমা (खुर्मा)  ফিজি হিন্দি : লাকদি মিঠাই (लकड़ी मिठाई)  গায়ানিজ হিন্দুস্তানি : মিঠাই (مٹھائی/مٹھائی)  ত্রিনিদাদীয় হিন্দুস্তানি : খুরমা (খুরমা/খ্রমা)   তথ্যসূত্র   বিষয়শ্রেণী:ডুবোতেলে ভাজা খাবার বিষয়শ্রেণী:ভারতীয় ঝটপট খাবার
200px|right|thumb|মদনমোহন ও তাঁর সখী মোহিনীর বিগ্রহ, স্বামীনারায়ণ মন্দির, ধোলেরা। মদনমোহন হলেন হিন্দু দেবতা কৃষ্ণের একটি রূপ। কৃষ্ণ এই রূপে সকলকে মুগ্ধ করেন। তার সখী রাধাকে মদনমোহনের মোহিনী বলা হয়। তিনি আধ্যাত্মিক জ্ঞান অনুসন্ধানকারীদের কাছে মদনমোহনকে মোহিত করেন। রাধা হলেন ধ্যানের মাধ্যম। তাকে ছাড়া কৃষ্ণকে পাওয়া যায় না।  তথ্যসূত্র  বিষয়শ্রেণী:কৃষ্ণের রূপভেদ বিষয়শ্রেণী:স্বামীনারায়ণ সম্প্রদায়
আন্তোন আন্দ্রেয়েভিচ মিরানচুক (; জন্ম: ১৪ জুলাই ১৯৭৯) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি লকোমটিভ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।   সম্মাননা   ক্লাব  লেভাদিয়া তালিন  মেইস্ত্রিলিগা রানার-আপ: ২০১৬  লকোমটিভ মস্কো  রুশ প্রিমিয়ার লিগ: ২০১৭–১৮   ব্যক্তিগত জীবন  তিনি হচ্ছেন রাশিয়া জাতীয় দল এবং লকোমটিভ মস্কোর খেলোয়াড় আলেকসি মিরানচুকের যমজ ভাই।   তথ্যসূত্র    বহিঃসংযোগ   Profile by Russian Premier League   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবলার বিষয়শ্রেণী:যমজ ক্রীড়াবিদ বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব লকোমতিভ মস্কোর খেলোয়াড় বিষয়শ্রেণী:রাশিয়ার আন্তর্জাতিক যুব ফুটবলার বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|মাৎস্য গবেষণায় ব্যবহৃত জাহাজ 'ডানা'  সামুদ্রিক মাৎস্যবিজ্ঞান হল জীববিজ্ঞানের একটি ফলিত বিষয় এবং মাৎস্যবিজ্ঞানের একটি বিশেষ শাখা যেখানে মাৎস্যবিজ্ঞানের সমুদ্রের অংশটিকে প্রাধান্য দেয়া হয়। এখানে হ্রদবিজ্ঞান, সমুদ্রবিজ্ঞান, স্বাদুপানির জীববিজ্ঞান, সামুদ্রিক জীববিজ্ঞান, জিন প্রকৌশল, মাছের রোগতত্ত্ব, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা বিষয়ে আলোচনা করা হয়। প্রাণিবিজ্ঞানে জলজ এবং অর্ধ-জলজ সকল জীবকে মাৎস্য বলে। এর মধ্যে মাছ ছাড়াও অন্যান্য ক্রাস্টেশিয়ান পতঙ্গ (চিংড়ি), মলাস্কান গুরুত্বপূর্ণ।   বিশ্ববিদ্যালয়  পূর্বে বাংলাদেশে শুধুমাত্র বাংলাদেশ মেরিটাইম বিশ্ববিদ্যালয়ে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যেত। কিন্তু, এখন স্নাতক পর্যায়ে এটিকে রদ করেহশুধুমাত্র স্নাতকোত্তর পর্যায়ে রাখা য়েছে। তবে, বেশ কিছু বিশ্ববিদ্যালয়ে সামুদ্রিক মাৎস্যবিজ্ঞান বিষয়ক বিভাগ ও স্নাতকোত্তর প্রোগ্রাম আছে। সেগুলো হল:   বাংলাদেশ মেরিটাইম বিশ্ববিদ্যালয়  বাংলাদেশ কৃষি বিশ্ববিদ্যালয়  শেরেবাংলা কৃষি বিশ্ববিদ্যালয়  পটুয়াখালী বিজ্ঞান ও প্রযুক্তি বিশ্ববিদ্যালয়   অ্যাকাডেমি  বাংলাদেশে শুধু একটি অ্যাকাডেমিতে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যায়। সেটি হল:   বাংলাদেশ মেরিন ফিশারিজ একাডেমি   আরো দেখুন    মৎস্যবিদ্যা  মাৎস্যবিদ্যা  কীটতত্ত্ব  জিনতত্ত্ব  ছত্রাকবিজ্ঞান  স্নায়ুবিজ্ঞান   তথ্যসূত্র   বিষয়শ্রেণী:জীববিজ্ঞান বিষয়শ্রেণী:প্রাণিবিজ্ঞান বিষয়শ্রেণী:মাৎস্যবিদ্যা
বনি বেবি লিভিংস্টন অথবা বনি বেবি লিভিংস্টোন (রাউড ১০০, চাইল্ড ২২২) একটি ইংরেজি ভাষার লোকগান, যা বিভিন্ন রূপে বিদ্যমান। এই লোকগীতিতে এক মেয়েকে অপহরণ করে স্কটিশ হাইল্যান্ডস-এ নিয়ে যাওয়ার গল্প বলা হয়েছে। মেয়েটি তার প্রেমিকের কাছে বার্তা পাঠাতে সক্ষম হয় এবং বিভিন্ন সংস্করণে দেখা যায় যে প্রেমিক তাকে উদ্ধার করতে সক্ষম হয়।  সারসংক্ষেপ বারবারা, বারব্রা, অ্যানি বা বেবি লিভিংস্টোন নামের একটি মেয়েকে গ্লেনলিয়ন (অথবা গ্লেনলিওন, লিনলিওন বা গ্লেনডিনিং) অপহরণ করে। বেশিরভাগ সংস্করণে, সে তাকে বাড়িতে নিয়ে যাওয়ার আগে বা পরে ধর্ষণ করে। একটি সংস্করণে, তারা গ্লেনলিয়নের ভাই জনের সাথে দেখা করার জন্য থামে এবং অচিনগৌরে থাকে। মেয়েটি একটি ছোট ছেলের মারফৎ ডান্ডিতে তার প্রেমিকের কাছে একটি চিঠি পাঠায়। কিছু সংস্করণে এই প্রেমিক, জনি হে, এসে পৌঁছায়। বারবারা একটি জানালা দিয়ে বেরিয়ে আসে এবং তারা দুজনে পালিয়ে যায়। বেশিরভাগ সংস্করণে, বারবারাকে জনি মৃত অবস্থায় খুঁজে পায় এবং কেবল তার মৃত ঠোঁটে চুমু খেতে এবং তার অপহরণকারীকে অভিশাপ দিতে সক্ষম হয়। অন্য একটি সংস্করণে, জেমি অ্যানি গ্লেনডিনিং দুর্গে এসে পৌঁছায় এবং দেখে লিভিংস্টোন মারা গেছে।   আরও দেখুন    স্কটিশ পৌরাণিক কাহিনী   তথ্যসূত্র    বহিঃসংযোগ    বনি বেবি লিভিংস্টোন  বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
বেহুলা রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের হুগলী জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল জংশন রেলওয়ে স্টেশন হতে কাটোয়া রেলওয়ে স্টেশন পর্যন্ত রেল লাইন তৈরি করে। বেহুলা রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:হুগলী জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ
সর্ব-ভারতীয় শিয়া ব্যক্তিগত আইন বোর্ড (ইংরেজি: All India Shia Personal Law Board, সংক্ষেপে AISPLB) হলো ভারতে বসবাসরত শিয়া মতাদর্শীদের অধিকারের প্রতিনিধিত্ব করার জন্য ২০০৫ সালের জানুয়ারিতে গঠিত একটি সংস্থা। এটা আলোচিত হয়েছিল যে বর্তমান সর্ব-ভারতীয় শিয়া ব্যক্তিগত আইন বোর্ড (AIMPLB) ভারতের শিয়া মুসলমানদের মতামতকে অবহেলা করছে। সর্ব-ভারতীয় শিয়া ব্যক্তিগত আইন বোর্ডের সিনিয়র ভাইস চেয়ারম্যান মাওলানা কালবে সাদিক। শিয়া বোর্ডের সদস্য  চেয়ারম্যান  মাওলানা কালবে সাদিক  ধর্মীয় উপদেষ্টা  আয়াতুল্লাহ সৈয়দ মোহাম্মদ জাফর রিজভী (দাম ই জাল্লাহু)- প্রিন্সিপাল সুলতান উল মাদারিস লখনউ  মাওলানা সৈয়দ আলী তাকভি (দিল্লী)- ইমাম-ই-জুমা (নাম)|জুমা শিয়া জামা মসজিদ, দিল্লি  মাওলানা সৈয়দ গোলাম হুসাইন রাজা আগা (হায়দরাবাদ)  মাওলানা সৈয়দ মোহাম্মদ তাকি রিজভী (লখনউ, উত্তরপ্রদেশ)  মাওলানা মাহমুদুল হাসান খান (জৌনপুর, উত্তরপ্রদেশ) প্রাক্তন অধ্যক্ষ হাওজাহ ইলমিয়া নাসির্য  মাওলানা তাকি-উল-হায়দারি (ফৈজাবাদ)- অধ্যক্ষ ওয়াসিকা আরাবিয়া কলেজ  প্রেসিডেন্ট  খতীব-ই-আকবর মাওলানা মির্জা আতহার (লখনউ)  সহ - সভাপতি  মাওলানা সৈয়দ আলী তাকভী (দিল্লি)- ইমাম-ই-জুমা শিয়া জামে মসজিদ দিল্লি  মাওলানা সৈয়দ মোহাম্মদ তকী রিজভী (লখনউ)  মাওলানা সৈয়দ সাইম মেহেদী (লখনউ)  সাধারণ সম্পাদক  মাওলানা সৈয়দ গোলাম হুসাইন রাজা আগা (হায়দরাবাদ)  সচিবগণ  মাওলানা সৈয়দ শরাফত হুসাইন কাজমী (মিরাট) ডাঃ. সৈয়দ সাদিক নকভি (হায়দরাবাদ)  মাওলানা সৈয়দ জহির আব্বাস (মুম্বাই)  মাওলানা ডক্টর মোহাম্মদ রেজা (লখনউ)  যুগ্ম সচিবগণ  মাওলানা জহির আহমদ ইফতিখারি (লখনউ)  মাওলানা আলী হোসেন কুম্মী (লখনউ)  মাওলানা সৈয়দ আব্বাস ইরশাদ নকভি (লখনউ)  শিকোহ আজাদ (লখনউ)  অর্থ সচিব  অ্যাডভোকেট মোবারক হোসেন (লখনউ)  কোষাধ্যক্ষ  অধ্যাপক এস এম সাঈদ  প্রতিষ্ঠাতা সদস্য  হাশিম জাইদি  ২০০৫ সালের ডিসেম্বরে সংগঠনটির সহ-সভাপতি, মাওলানা ইঞ্জিনিয়ার কাদিম হোসেন মারা যান। ২০০৭ সালের মার্চে সংগঠনটির মুম্বাই অঞ্চলের সভাপতি সৈয়দ মোহাম্মদ নবাব জাইদি মারা যান। ২৬ জানুয়ারী, ২০১০ তারিখে সংগঠনটির ধর্মীয় উপদেষ্টা আয়াতুল্লাহ মাওলানা সৈয়দ মোহাম্মদ জাফর রিজভী লখনউ শহরে মারা যান।  তথ্যসূত্র  বিষয়শ্রেণী:ভারত ভিত্তিক আইনি সংগঠন বিষয়শ্রেণী:ভারতীয় শিয়া মুসলিম বিষয়শ্রেণী:শিয়া সংগঠন বিষয়শ্রেণী:২০০৫-এ প্রতিষ্ঠিত ধর্মীয় সংগঠন বিষয়শ্রেণী:২০০৫-এ ভারতে প্রতিষ্ঠিত বিষয়শ্রেণী:ভারত ভিত্তিক ইসলামি সংগঠন বিষয়শ্রেণী:২১শ শতাব্দীতে প্রতিষ্ঠিত ইসলামী সংগঠন
thumb|কৌশিকি নদী (কানা দামোদর), জগৎবল্লভপুর জগৎবল্লভপুর ভারতের পশ্চিমবঙ্গের হাওড়া জেলার হাওড়া সদর মহকুমার অন্তর্গত জগৎবল্লভপুর জনসাধারণ উন্নয়ন সিডি ব্লকে অবস্থিত একটি শহর।   ভূগোল    জগৎবল্লভপুর, . স্থানাঙ্কে অবস্থিত।   জনমিতি  ২০১১ সালের জনগণনা অনুযায়ী,জগৎবল্লভপুরের মোট জনসংখ্যা ৭,১১৩ যার মধ্যে ৩,৬৩৬ জন পুরুষ (৫১%) ও ৩,৪৭৭ জন মহিলা (৪৯%)। ৬ বছরের নিচে জনসংখ্যা ছিল ৭৮৬ জন। জগৎবল্লভপুরের মোট সাক্ষর জনসংখ্যা ৫,২৪০(৬ বছর ধরে জনসংখ্যার ৮২.৮২%)।   পরিবহন  জগৎবল্লভপুর,চারটি গুরুত্বপূর্ণ রাস্তার মিলনস্থল যেগুলি বড়গাছিয়া,মশাট,জাঙ্গিপাড়া ও উদয়নারায়ণপুরে যায়। এবং আরো একটি রাস্তা যেটি জগৎবল্লভপুরের সব চেয়ে জনপ্রিয় জায়গা মুন্সিরহাট পৌঁছেছে ।   বাস    সরকারি বাস    ই১৩  এসপ্ল্যানেড - জাঙ্গিপাড়া  ই৩২ কলকাতা - আঁটপুর   প্রাইভেট বাস    ৯এ বড়গাছিয়া - হরিপাল রেলওয়ে স্টেশন  ২৬সি জগৎবল্লভপুর - বনহুগলী   বাস রুট   মুন্সিরহাট   -  হাওড়া স্টেশন  উদয়নারায়ণপুর - হাওড়া স্টেশন  রাজবলহাট - হাওড়া স্টেশন  তারকেশ্বর - হাওড়া স্টেশন  তারকেশ্বর - বড়গাছিয়া   ট্রেন  বড়গাছিয়া রেলওয়ে স্টেশন, হাওড়া আমতা রেলওয়ে লাইনে অবস্থিত জগৎবল্লভপুরের সবচেয়ে নিকটবর্তী রেলওয়ে স্টেশন।   তথ্যসূত্র    বহিঃসংযোগ   বিষয়শ্রেণী:হাওড়া জেলার শহর ও নগর
কে. এম. শিহাব উদ্দিন (১১ এপ্রিল ১৯৩৭ – ১৫ এপ্রিল ২০১৫) ছিলেন একজন বাংলাদেশী কূটনীতিক এবং মুজিবনগর সরকার গঠনের আগে পাকিস্তানি পররাষ্ট্র মন্ত্রাণালয়ে কাজ করতেন।   প্রারম্ভিক জীবন  শিহাব উদ্দিন ১৯৩৭ সালের ১১ এপ্রিল তৎকালীন ব্রিটিশ ভারতের চট্টগ্রামের চন্দনাইশে জন্মগ্রহণ করেন।   কর্মজীবন  ১৯৬৬ সালে পাকিস্তান সিভিল সার্ভিসে যোগ দেন। ১৯৭১ সালে তিনি নতুন সেক্রেটারি হিসাবে নয়া দিল্লির পাকিস্তান হাইকমিশনে পদোন্নতি পান। বাংলাদেশ মুক্তিযুদ্ধের শুরুতে তিনি ৬ এপ্রিল ১৯৭১ সালে পাকিস্তান ফরেন সার্ভিস থেকে পদত্যাগ করেন এবং তার সহকর্মী আমজাদুল হকের সাথে বাংলাদেশের প্রতি আনুগত্যের অঙ্গীকার করেন। বাংলাদেশের স্বাধীনতার পর তিনি আমেরিকা, ফ্রান্স, স্পেন, পোল্যান্ড, কলোমবিয়া, মেক্সিকো, গুয়াতেমালা এবং কুয়েতে দেশের রাষ্ট্রদূত হিসেবে কাজ করেছিলেন। ২০০১ সালে তিনি কূটনৈতিক পরিষেবা থেকে অবসর গ্রহণ করেন।   স্মৃতি   ২০০৬ সালে, ইউপিএল. শাহাবুদ্দীনের আত্মজীবনী, হ্যাট অ্যান্ড ব্যাক ব্যাক: এ কূটনীতির গল্প প্রকাশ করে।   পুরস্কার ও সম্মাননা  বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৩৭-এ জন্ম বিষয়শ্রেণী:২০১৫-এ মৃত্যু বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:স্বাধীনতা পুরস্কার বিজয়ী বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:ফ্রান্সে বাংলাদেশের রাষ্ট্রদূত বিষয়শ্রেণী:স্পেনে বাংলাদেশের রাষ্ট্রদূত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  —শাকিল (আলাপ · অবদান) ১৫:২৮, ২৫ জুন ২০২৪ (ইউটিসি) আধুনগর ইসলামিয়া কামিল মাদ্রাসা   – (অপসারণের প্রস্তাবনা দেখুনলগ দেখুন) () শিক্ষায়তনিক হিসাবে উল্লেখযোগ্যতার কোনো মানদণ্ড পূর্ণ করেনি। তথ্যসূত্রহীন। বৈশ্বয়িক পরিমণ্ডলে অবদান অনুল্লেখযোগ্য। - Ashiq Shawon (আলাপ) ১৬:০১, ৯ জুন ২০২৪ (ইউটিসি)   । কামিল মাদ্রাসা বাংলা উইকির প্রচলিত প্রাক্টিস অনুসারে রেখে দেওয়া হয়। বাংলা উইকির অধিকাংশদের এই ব্যপারে একমত রয়েছে যে, যাচাইযোগ্য ডিগ্রি, স্নাতক অথবা সমমান প্রতিষ্ঠান রেখে দেওয়া হয়। সেই হিসাবে ফাজিল মাদ্রাসা ও কামিল মাদ্রাসা উভয় ধরনের মাদ্রাসাই উল্লেখ্যোগ্য। ~ Deloar Akram (আলাপ • অবদান • লগ) ০৩:৪২, ১৩ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
__NOTOC__ ১২০ জুলীয় বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর সেভেরাস ও ফুল্ভুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৩ বছর; রোম প্রতিষ্ঠার বছর)। এই বছরকে ১২০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী  রোম সম্রাট  হাড্রিয়ান। ব্রিটেন দ্বীপে আসেন।   এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১২০
কর্ম (; ) ১৯৩৩ খ্রিষ্টাব্দে মুক্তিপ্রাপ্ত একটি দ্বিভাষী চলচ্চিত্র।   কাহিনী  চলচ্চিত্রটির বিষয়বস্তু পিতার অমতে প্রতিবেশী রাজ্যের রাজপুত্রের সাথে একজন রাজকন্যার প্রণয়। রাজকন্যার চরিত্রে দেবিকা রাণী ও রাজপুত্রের চরিত্রে হিমাংশু রায় অভিনয় করেন।   চলচ্চিত্র নির্মাণ  চলচ্চিত্র নির্মাতা হিমাংশু রায়ের আগের চলচ্চিত্রগুলির মতো কর্ম চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। সম্পূর্ণ চলচ্চিত্রটি ভারতে অভিনয় করা হয়। এই চলচ্চিত্রে হিমাংশু রায় মুখ্য ভূমিকায় অভিনয় করেন। তিনি তার স্ত্রী দেবিকা রাণীকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে গণ্য করা হয়।   মুক্তি  হিন্দি ও ইংরেজি ভাষায় নির্মিত চলচ্চিত্রটি ১৯৩৩ সালের মে মাসে লন্ডনে প্রথম দেখানো হয়। উইন্ডসর এ রয়েল পরিবারের জন্য একটি বিশেষ পরিবেশনার পাশাপাশি, এই ছবিটি সমগ্র ইউরোপে সমাদৃত হয়। লন্ডনের সংবাদমাধ্যম দেবিকার অভিনয়ের প্রশংসা করায় তিনি আন্তর্জাতিক খ্যাত লাভ করেন। দ্য ডেইলি টেলিগ্রাফ পত্রিকায় এক সমালোচক দেবিকা রাণীর "সৌন্দর্য" এবং "কমনীয়তা" উল্লেখ করে তাকে প্রথম শ্রেণীর উদীয়মান তারকা আখ্যা দেন। ইংল্যান্ডে সাফল্য সত্ত্বেও ১৯৩৪ সালে ভারতে "নাগিন কি রাগিণী" নামে হিন্দিতে মুক্তিপ্রাপ্ত চলচ্চিত্রটি ভারতীয় দর্শকদের আকৃষ্ট করতে পারেনি। যাইহোক, এটি সমালচকদের দৃষ্টি আকৃষ্ট করে যা পরবর্তীতে তাকে ভারতীয় চলচ্চিত্রে অন্যতম প্রধান নায়িকার আসনে বসায়।   তথ্যসূত্র    আরো পড়ুন          বিষয়শ্রেণী:১৯৩৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
ব্যবহারবিধি  {{selfref}} is a template that is used to mark pieces of text and links that wouldn't make sense on mirrors of Wikipedia: see Wikipedia:Avoid self-references.  In most cases, {{selfref}} is used to create a disambiguation link to a page in the Wikipedia: namespace from article space; for instance, Objectivity (journalism) has a selfref link '{{selfref|For Wikipedia's policy on avoiding bias, see [[Wikipedia:Neutral point of view]].}}'. When using {{selfref}} in this way, use the following format: {{selfref|the self-referential notice to display, including links}} If the text of the notice contains any = characters, you have to escape it like this: {{selfref|1=the self-referential notice to display, including links}} (This is needed with all templates, not just {{selfref}}.) When using {{selfref}} in this way, the text will be indented slightly and put in italics.  {{selfref}} can also be used for any other text which shouldn't appear in mirrors (the mirrors can remove it by blanking {{selfref}} in their copy, although not all of them do), without reformatting; to use it like this, place an extra vertical bar at the end of the template inclusion, like this: {{selfref|the self-referential text to display without reformatting|}}  This template should not be substituted.   See also   Wikipedia:Avoid self-references , for the opposite case when you want a link to the Wikipedia: namespace that does show in mirrors without breaking (for instance when writing an article about Wikipedia or something connected to it).
শুভ পাল (জন্ম: ৪ মার্চ ২০০৪) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর আই-লিগের ক্লাব সুদেবা দিল্লির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ভারতীয় ফুটবল ক্লাব বেঙ্গল ফুটবল অ্যাকাডেমির হয়ে খেলার মাধ্যমে শুভ ফুটবল জগতে প্রবেশ করেছেন। ২০২০–২১ মৌসুমে, সুদেবা দিল্লির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৯ সালে, শুভ ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন।  প্রারম্ভিক জীবন শুভ পাল ২০০৪ সালের ৪ঠা মার্চ ভারতের পশ্চিমবঙ্গের হাওড়া জেলার সালকিয়ায় জন্মগ্রহণ করার পাশাপাশি সেখানেই তার শৈশব অতিবাহিত করেছেন।  ক্লাব ফুটবল সুদেভা মুনলাইট তিনি সুদেভা মুনলাইটের হয়ে এআইএফএফ যুব লীগে অংশগ্রহণ করেছিলেন। ২০১৯-২০ মৌসুমে তিনি ১১টি ম্যাচে ১৪টি গোল করেছেন।  সুদেবা দিল্লি সুদেবার যুব দলের জন্য তার দুর্দান্ত অবদানের ফলস্বরূপ তিনি ২০২০–২১ মৌসুমে সুদেবা দিল্লির মূল দলে ডাক পেয়েছিলেন। ২০২১ সালের ২রা ফেব্রুয়ারি তারিখে তিনি ট্রাউয়ের বিরুদ্ধে ম্যাচের ৪১তম মিনিটে সুদেবা দিল্লির দলের হয়ে তার প্রথমটি গোল করেছেন, তবে উক্ত ম্যাচে তার দল তার দল ট্রাউয়ের কাছে ৩–২ গোলের ব্যবধানে পরাজিত হয়েছে। ২০শে মার্চ তারিখে, ইন্ডিয়ান অ্যারোসের বিরুদ্ধে ম্যাচের ৪০তম মিনিটে ম্যাচের জয়সূচক গোলটি করেছেন।  ২০২১ সালে, ১৭ বছর বয়সে শুভ জার্মান ফুটবল ক্লাব বায়ার্ন মিউনিখ যুব দলের বিশ্ব দলে স্থান পেয়েছেন, যেখানে বিশ্বের ১৫টি দেশের ১৫ জন আন্তর্জাতিক অনূর্ধ্ব-১৯ প্রতিভান ফুটবলার স্থান পেয়েছেন।  আন্তর্জাতিক ফুটবল শুভ ভারত অনূর্ধ্ব-১৭ দলের হয়ে খেলার মাধ্যমে ভারতের প্রতিনিধিত্ব করেছেন। তিনি ২০২১ এএফসি অনূর্ধ্ব-১৬ এশিয়ান কাপে বাছাইপর্বে অংশগ্রহণ করেছেন, উক্ত প্রতিযোগিতায় তিনি ৩ ম্যাচে ৩টি গোল করেছিলেন। ২০১৯ সালের ২০শে সেপ্টেম্বর তারিখে বাহরাইন অনূর্ধ্ব-১৬ দলের বিরুদ্ধে তিনি জোড়া গোল করেছিলেন।  পরিসংখ্যান   ক্লাব  মৌসুম  লীগ  জাতীয় কাপ  মহাদেশীয়  মোট বিভাগ  ম্যাচ  গোল  ম্যাচ  গোল  ম্যাচ  গোল  ম্যাচ  গোল সুদেভা দিল্লি  ২০২০–২১  আই-লিগ  ৮  ২  —  —  ৮  ২ মোট  ৮  ২  —  —  ৮  ২  তথ্যসূত্র  বহিঃসংযোগ        বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:পশ্চিমবঙ্গের ফুটবলার বিষয়শ্রেণী:আই-লিগের খেলোয়াড় বিষয়শ্রেণী:হাওড়ার ব্যক্তি বিষয়শ্রেণী:ভারতীয় পুরুষ ফুটবলার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মোহনবাগান সুপার জায়ান্টের খেলোয়াড়
অমরনাথ শাখা বাঁকুড়া জেলার ওন্দা বিধানসভা এলাকার ভারতীয় জনতা পার্টির একজন দীর্ঘদিনের রাজনীতিবিদ। ২০২১ সালের মে মাসে, তিনি ওন্দা বিধানসভা কেন্দ্র থেকে পশ্চিমবঙ্গ বিধানসভার সদস্য হিসাবে নির্বাচিত হন।     তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের অরূপ কুমার খানকে ১১,৫৫১ ভোটে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:বাঁকুড়া জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি